
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4792 


ΑΠΟΦΑΣΕΙΣ 

Αριθμ. Δ9/Α/27226 713 167 

Απασχόληση του με σχέση εργασίας Ιδιωτικού 
Δικαίου Αορίστου Χρόνου προσωπικού της ΥΠΑ 
κατά τις απογευματινές ώρες καθώς και κατά τις 
Κυριακές και εξαιρέσιμες ημέρες για συμπλήρω¬ 
ση του υποχρεωτικού ωραρίου εργασίας ή πέραν 
αυτού, για το χρονικό διάστημα από 01-01-2018 
μέχρι 28-02-2018. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις του ν.δ. 714/1970 περί «ΙδρύσεωςΔι- 
ευθύνσεως Εναέριων Μεταφορών παρά τω Υπουργείω 
Συγκοινωνιών και Οργανώσεως της Υπηρεσίας Πολιτι¬ 
κής Αεροπορίας (ΥΠΑ)» (ΦΕΚ/238/Α707.11.1970), όπως 
τροποποιήθηκε και ισχύει. 

2. Τις διατάξεις του άρθρου 27 του β.δ. 83/1972 «Περί 
κανονισμού Οργανώσεως και Προσωπικού της ΥΠΑ» 
και του άρθρου 137 του π.δ. 647/81 «Περί Οργανισμού 
της ΥΠΑ», που διατηρούνται σε ισχύ με το π.δ. 56/1989 
όπου προβλέπεται «ότι η Υπηρεσία Πολιτικής Αερο¬ 
πορίας υποχρεούται να εξυπηρετεί τας πάσης φύσεως 
ανάγκας της Πολιτικής Αεροπορίας, εν γένει συνεχώς 
καθ' άπαν το 24ωρο και καθ' άπασας ανεξαιρέτως τας 
ημέρας του έτους». 

3. Το π.δ. 56/89 περί «Οργανισμού της Υπηρεσίας Πο¬ 
λιτικής Αεροπορίας (Υ.Π.Α.)» του Υπουργείου Μεταφο¬ 
ρών και Επικοινωνιών (ΦΕΚ/28/Α701 -02-1989) όπως έχει 
τροποποιηθεί και ισχύει. 

4. Τις διατάξεις του ν. 3913/2011 περί «Αναδιορ¬ 
γάνωσης της ΥΠΑ και άλλες διατάξεις» (ΦΕΚ/18/Α7 
17-02-2011) όπως τροποποιήθηκε και ισχύει. 

5. Τις διατάξεις του ν. 4146/2013 «Διαμόρφωση Ανα¬ 
πτυξιακού Περιβάλλοντος και άλλες διατάξεις» (ΦΕΚ/90/ 
Α718.04.2013) άρθρο 67 «Οργανωτικές αλλαγές στην 
Υπηρεσία Πολιτικής Αεροπορίας». 

6. Τις διατάξεις του ν. 4270/2014 Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/86/ΕΕ) - δημόσιο λογιστικό και άλλες διατάξεις 
(ΦΕΚΑ7143/28.06.2014). 

7. Της διατάξεις του άρθρου 20 του ν. 4354/2015 
(ΦΕΚ Α7176/16.12.2015) «Διαχείριση των μη εξυπηρε¬ 


τούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

8. Το π.δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
το προσωπικό με σχέση εργασίας ιδιωτικού δικαίου του 
Δημοσίου, των Οργανισμών Τοπικής Αυτοδιοίκησης και 
των λοιπών Νομικών Προσώπων Δημοσίου Δικαίου» 
(ΦΕΚ 191 /Α730.08.1988) όπως ισχύει. 

9. Τιςδιατάξειςτουάρθρου41 ν.3979/2011 (ΦΕΚ/138/ 
Α716.11.2011) «Για την ηλεκτρονική διακυβέρνηση και 
λοιπές διατάξεις» και του άρθρου 3 του ν. 1485/1984 
(ΦΕΚ 159/Α/18.10.1984). 

10. Τις διατάξεις του ν. 4325/2015 (ΦΕΚ 47/Α7 
11.05.2015) Εκδημοκρατισμός της Διοίκησης -Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις. 

11. Τις διατάξεις του ν. 4427/2016 (ΦΕΚ 188/Α7 
08.10.2016) «Σύσταση Αρχής Πολιτικής Αεροπορίας 
(Α.Π.Α.). Αναδιάρθρωση της Υπηρεσίας Πολιτικής Αε¬ 
ροπορίας (Υ.Π.Α.) και άλλες διατάξεις» και ειδικότερα το 
άρθρο 73 «περί εβδομαδιαίων ωρών εργασίας του προ¬ 
σωπικού της Υπηρεσίας Πολιτικής Αεροπορίας» και το 
άρθρο 76 «περί μεταβατικών διατάξεων» του ανωτέρω. 

12. Το γεγονός ότι μέχρι στιγμής δεν έχουν συσταθεί 
η Α.Π.Α. και η Υ.Π.Α., όπως αυτές περιγράφονται στο 
ν. 4427/2016 (ΦΕΚ 188/Α708.10.2016) και σύμφωνα με 
το άρθρο 76 «Μεταβατικές διατάξεις» παρ. α. Εξακολου¬ 
θούν να εφαρμόζονται οι διατάξεις του ισχύοντος, κατά 
τη δημοσίευση του παρόντος, Οργανισμού της ΥΠΑ, οι 
διατάξεις του π.δ. 52/2012 (Α' 102), καθώς και οι λοιπές 
διατάξεις που διέπουν τη λειτουργία αυτής. 

13. Τις Μόνιμες Οδηγίες Διαδικασιών (Μ.Ο.Δ.) 57 έκ¬ 
δοση 5η 20.05.2005, 64 έκδοση 4η 6.12.2004 και 105 
έκδοση 6η 22.12.2008, καθώς και οποιαδήποτε νεότερη 
εν θέματι Μ.Ο.Δ. ή επικαιροποιημένη έκδοση των δύο 
προαναφερθεισών, εκδοθεί αρμοδίως. 

14. Την υπ' αριθμ. Δ9/Α/2727/1140/29-1-2014 απόφα¬ 
ση συγκρότησης Επιτροπής Εσωτερικού Ελέγχου στην 
Υπηρεσία Πολιτικής Αεροπορίας (ΦΕΚ 326/Β/13.02.2014). 

15. Τα π.δ. 123, 124 και 125 (ΦΕΚ 208/Α704.11.2016, 

209 και 210/Α705.11.2016) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
ο.Ηλεκτρονικής Διακυβέρνησης,... κ.λπ.», «Αποδοχή 

παραίτησης Υπουργών, Αναπληρωτών Υπουργών και 
Υφυπουργών», «Διορισμός Υπουργών και Υφυπουργών» 
αντίστοιχα. 

16. Το γεγονός ότι από τις διατάξεις της παρούσας από¬ 
φασης προκαλείται δαπάνη, ύψους 328.000.00. Ευρώ, η 
οποία θα καλυφθεί: 

- από τις πιστώσεις προϋπολογισμού ΥΠΑ, ειδικός 
φορέας 39/120, Οικονομικού έτους 2018 και ΚΑΕ 0511, 
0512, 0561. 

- με μεταφορά πιστώσεων στους εν λόγω κωδικούς 
αριθμούς εξόδων, από τα εισπραττόμενα ποσά των 
ΤΕΑΑ, κατόπιν σχετικής απόφασης του Υπουργού Οι¬ 
κονομίας και Οικονομικών. 

17. Την ανάγκη διατήρησης της επιχειρησιακής ετοι¬ 
μότητας και την επίτευξη του ανωτάτου δυνατού δείκτη 
ασφάλειας των πτήσεων σε όλες τις οργανικές μονάδες 
της Υπηρεσίας όπως αυτές περιγράφονται στις ΜΟΔ 57, 
64 και 105, ειδικότερα: 

Διαδικασία παρατάσεων και εκτάκτων ενεργοποιήσε¬ 
ων Αερολιμένων (νοσοκομειακές πτήσεις για αεροδια- 
κομιδή ασθενών, εξυπηρέτηση αεροπορικών εταιρειών) 

- Κάλυψη των αναγκών αεροπορικής εκμετάλλευσης 
επείγουσας μορφής. 

- Παρατάσεων, ενεργοποιήσεων αερολιμένων και 
επίλυση προβλημάτων που ανακύπτουν στο ωράριο 
λειτουργίας των καθώς και την εν γένει εξυπηρέτηση 
του δημοσίου συμφέροντος, η οποία συντελείται αδι- 
αλείπτως, σε 24ωρη βάση, σε 40 αερολιμένες ραντάρ, 
ραδιοβοηθήματα και τηλεπικοινωνιακούς σταθμούς σε 
ολόκληρη την Επικράτεια. 

-Την ανάγκη κάλυψης των αναγκών λειτουργίας των 
Μονάδων και μετά την υλοποίηση των διατάξεων του 
ν. 4427/2016 με τη σύσταση των νέων Υπηρεσιών Αρχής 
Πολιτικής Αεροπορίας (Α.Π.Α.) και Υπηρεσίας Πολιτικής 
Αεροπορίας (Υ.Π.Α.), για το διάστημα μέχρι την έκδοση 
αποφάσεων απασχόλησης για συμπλήρωση του υποχρε¬ 
ωτικού ωραρίου ή πέραν αυτού, για κάθε μία εξ’ αυτών, 
αποφασίζουμε: 

1. Εγκρίνουμε την απασχόληση του με σχέση εργασί¬ 
ας ιδιωτικού δικαίου αορίστου χρόνου προσωπικού της 
Υπηρεσίας Πολιτικής Αεροπορίας, προς αντιμετώπιση 
εποχικών, εκτάκτων, επειγουσών και λειτουργικών υπη¬ 
ρεσιακών αναγκών (όπως ενεργοποιήσεις Αερολιμένων 
για μεταφορά ασθενούς, παρατάσεις ωραρίων Αερολι¬ 
μένων για εξυπηρέτηση Αεροπορικών Εταιρειών κ.α.) 
κατά τις κατωτέρω διακρίσεις: 

Α) Μέχρι 166 υπάλληλοι που υπηρετούν ανά Δ/νση ή 
τμήμα. Ήτοι: 

• Στην Δ/νση Αεροπορικής Αρχής του Διεθνούς Αερ/ 
να Αθηνών 3 υπάλληλοι 

• Στην Δ/νση Τεχνικής Συντήρησης της Κ.Υ. 64 υπάλ¬ 
ληλοι 

• Στους Αερολιμένες 64 υπάλληλοι και συγκεκριμένα: 
στον Κρατικό Αερ/να Ηρακλείου 7 υπάλληλοι 

στον Αερ/να Θεσσαλονίκης 25 υπάλληλοι 
στον Αερ/να Κερκύρας 8 υπάλληλοι 
στον Αερ/να Κω 5 υπάλληλοι 
στον Αερ/να Ρόδου 5 υπάλληλοι 
στον Αερ/να Χανίων 14 υπάλληλοι 


• Στο Τμήμα Διαχείρισης Τηλεπικοινωνιών Κέρκυρας 
(Δ5/Η) 1 υπάλληλος. 

• Στην Δ/νση Διαχείρισης Υπηρεσιών Εναέριας Κυκλο¬ 
φορίας (Δ16) 1 υπάλληλος 

• Στην Δ/νση Διευθέτησης Ροής Εναέριας Κυκλοφορί¬ 
ας και Διαχείρισης Εναέριου χώρου (Δ 17) 6 υπάλληλοι 

• Στην Δ/νση Υπηρεσιών Αεροναυτικών Πληροφοριών 
ΑΙ5 (Δ20) 1 υπάλληλος 

• Στην Δ/νση Αεροναυτικών Τηλεπικοινωνιών Κέ¬ 
ντρων Ελέγχου Περιοχής (ΚΕΠΑΘΜ/Α3) 6 υπάλληλοι, 

• Στην Δ/νση Συστημάτων Αεροναυτιλίας Διεθνούς 
Αερολιμένα Αθηνών «Ελευθέριος Βενιζέλος» (ΔΑΑ/ΗΛ) 
3 υπάλληλοι 

• Στη Μονάδα Πτητικών Μέσων (ΜΠΜ) 17 υπάλληλοι, 
όπου εργάζονται κατά φυλακές και θα απασχολούνται 

κατά μήνα και ανά υπάλληλο εφόσον προβλέπονται από 
το οικείο πρόγραμμα της Δ/νσης η του Αερολιμένα και 
μέχρι: 

• 42,5 ώρες νυκτερινής απασχόλησης, για συμπλήρω¬ 
ση του υποχρεωτικού ωραρίου εργασίας 

• 8 ώρες νυκτερινής απασχόλησης, πέραν του υποχρε¬ 
ωτικού ωραρίου εργασίας. 

• 20 ώρες απασχόλησης τις εργάσιμες ημέρες από τη 
λήξη του υποχρεωτικού ωραρίου εργασίας και μέχρι την 
10η νυκτερινή ώρα. 

■ 30 ώρες απασχόλησης τις Κυριακές ή εξαιρέσιμες 
ημέρες, για την συμπλήρωση του υποχρεωτικού ωρα¬ 
ρίου εργασίας 

■ 13 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 4 ώρες νυκτερινής απασχόλησης τις Κυριακές ή 
εξαιρέσιμες ημέρες, πέραν του υποχρεωτικού ωραρίου 
εργασίας. 

Β) Μέχρι 48 υπάλληλοι, που υπηρετούν ανά Δ/νση ή 
Τμήμα. Ήτοι: 

Στους Κρατικούς Αερ/νες 41 υπάλληλοι και συγκεκρι¬ 
μένα: 

στον Αερ/να Ακτίου 1 υπάλληλος 

στον Κρατικό Αερ/να Αλεξανδρούπολης 1 υπάλληλος 

στον Κρατικό Αερ/να Αράξου 1 υπάλληλος 

στον Κρατικό Αερ/να Αστυπάλαιας 1 υπάλληλος 

στον Αερ/να Ζακύνθου 1 υπάλληλος 

στον Κρατικό Αερ/να Ιωαννίνων 1 υπάλληλος 

στον Αερ/να Καβάλας 5 υπάλληλοι 

στον Κρατικό Αερ/να Καλαμάτας 1 υπάλληλος 

στον Κρατικό Αερ/να Καρπάθου 1 υπάλληλος 

στον Αερ/να Κεφαλονιάς 2 υπάλληλοι 

στον Κρατικό Αερ/να Κυθήρων 1 υπάλληλος 

στον Κρατικό Αερ/να Λήμνου 4 υπάλληλοι 

στον Κρατικό Αερ/να Μήλου 1 υπάλληλος 

στον Αερ/να Μυκόνου 2 υπάλληλοι 

στον Αερ/να Μυτιλήνης 5 υπάλληλοι 

στον Κρατικό Αερ/να Νάξου 1 υπάλληλος 

στον Κρατικό Αερ/να Πάρου 1 υπάλληλος 

στον Αερ/να Σάμου 3 υπάλληλοι 

στον Αερ/να Σαντορίνης 5 υπάλληλοι 

στον Αερ/να Σκιάθου 1 υπάλληλος 

στον Κρατικό Αερ/να Σύρου 1 υπάλληλος 

στον Κρατικό Αερ/να Χίου 1 υπάλληλος 

στα Δημοτικά Αεροδρόμια 3 υπάλληλοι 
στον Δημοτικό Αερ/να Κάσου 1 υπάλληλος, 
στον Δημοτικό Αερ/να Λέρου 1 υπάλληλος 
στον Δημοτικό Αερ/να Σητείας 1 υπάλληλος 
στην Μονάδα Εξυπηρέτησης Γενικής Αεροπορίας Πά- 
χης (ΜΕΓΑΠ) 2 υπάλληλοι 

στην Δ/νση Διαχείρισης Τηλεπικοινωνιών Αερ/νων 
(Δ5/ΙΘ) 2 υπάλληλοι 

όπου εργάζονται κατά φυλακές και θα απασχολούνται 
κατά μήνα και ανά υπάλληλο εφόσον προβλέπονται από 
το οικείο πρόγραμμα της Δ/νσης η του Αερολιμένα και 
μέχρι: 

■ 16 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 20 ώρες απασχόλησης τις εργάσιμες ημέρες από τη 
λήξη του υποχρεωτικού ωραρίου εργασίας και μέχρι τη 
10η νυκτερινή ώρα. 

• 50 ώρες νυχτερινής απασχόλησης πέραν του υποχρε¬ 
ωτικού ωραρίου εργασίας εφόσον προβλέπονται από το 
οικείο πρόγραμμα εργασίας του Αερολιμένα. 

■ 25 ώρες νυκτερινής απασχόλησης τις Κυριακές ή 
εξαιρέσιμες ημέρες πέραν του υποχρεωτικού ωραρίου 
εργασίας εφόσον προβλέπονται από το οικείο πρόγραμ¬ 
μα εργασίας του Αερολιμένα. 

Γ) Μέχρι 6 υπάλληλοι που υπηρετούν στους Κρατικούς 
και Δημοτικούς Αερ/νες και συγκεκριμένα: 
στον Κρατικό Αερ/να Ικαρίας 1 υπάλληλος 
στον Κρατικό Αερ/να Καλύμνου 1 υπάλληλος, 
στον Κρατικό Αερ/να Καστοριάς 1 υπάλληλος 
στον Κρατικό Αερ/να Κοζάνης 1 υπάλληλος, 
στον Κρατικό Αερ/να Ν. Αγχιάλου 1 υπάλληλος, 
στον Δημοτικό Αεροδρόμιο Καστελόριζου 1 υπάλληλος, 
όπου εργάζονται κατά φυλακές και θα απασχολούνται 
κατά μήνα και ανά υπάλληλο εφόσον προβλέπονται από 
το οικείο πρόγραμμα του Αερολιμένα και μέχρι: 

■ 8 ώρες νυκτερινής απασχόλησης τις Κυριακές ή 
εξαιρέσιμες ημέρες πέραν του υποχρεωτικού ωραρίου 
εργασίας. 

■ 10 ώρες απασχόλησης τις Κυριακές ή εξαιρέσιμες 
ημέρες πέραν του υποχρεωτικού ωραρίου εργασίας. 

• 8 ώρες νυκτερινής απασχόλησης, πέραν του υποχρε¬ 
ωτικού ωραρίου εργασίας. 

• 20 ώρες απασχόλησης τις εργάσιμες ημέρες από την 
λήξη του υποχρεωτικού ωραρίου εργασίας και μέχρι την 
10η νυκτερινή ώρα. 

• 15 ώρες νυκτερινής απασχόλησης, για συμπλήρωση 
του υποχρεωτικού ωραρίου εργασίας εφόσον προβλέ- 
πονται από το οικείο πρόγραμμα εργασίας του Αερο¬ 
λιμένα. 

■ 28 ώρες τις Κυριακές ή εξαιρέσιμες ημέρες για συ¬ 
μπλήρωση του υποχρεωτικού ωραρίου εργασίας εφό¬ 
σον προβλέπονται από το οικείο πρόγραμμα εργασίας 
του Αερολιμένα. 

Δ) Μέχρι 200 υπάλληλοι που υπηρετούν ανά Δ/νση ή 
τμήμα και συγκεκριμένα: 
στην Κεντρική Υπηρεσία 150 υπάλληλοι, 
στο Λογιστικό και Εφοδιαστικό Κέντρο 8 υπάλληλοι, 
στη Σχολή Πολιτικής Αεροπορίας 20 υπάλληλοι, 
στη Δ/νση ΔιαχείρισηςΤηλεπικοινωνιών (Δ5) 12 υπάλ¬ 
ληλοι, 


στη Δ/νση Διαχείρισης Συστημάτων & Υποδομών Αε¬ 
ροναυτιλίας (Δ6) 10 υπάλληλοι, 

που εργάζονται όλες τις ημέρες του μήνα, θα απα¬ 
σχολούνται κατά μήνα και ανά υπάλληλο εφόσον προ- 
βλέπονται από το οικείο πρόγραμμα της Δ/νσης η του 
Αερολιμένα και μέχρι: 

■ 16 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 20 ώρες απασχόλησης τις εργάσιμες ημέρες από τη 
λήξη του υποχρεωτικού ωραρίου εργασίας και μέχρι την 
10η νυκτερινή ώρα. 

• 8 ώρες νυκτερινής απασχόλησης, πέραν του υποχρε¬ 
ωτικού ωραρίου εργασίας. 

• 2 ώρες νυκτερινής απασχόλησης τις Κυριακές ή 
εξαιρέσιμες ημέρες πέραν του υποχρεωτικού ωραρίου 
εργασίας. 

Ε) Μέχρι 7 υπάλληλοι που υπηρετούν στο Γραφείο Δι- 
οικητού και μέχρι 6 υπάλληλοι που υπηρετούν στα Γρα¬ 
φεία Υποδιοικητών Υπηρεσίας Πολιτικής Αεροπορίας και 
εργάζονται όλες τις ημέρες του μήνα, θα απασχολούνται 
κατά μήνα και ανά υπάλληλο και μέχρι: 

■ 16 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας 

• 20 ώρες απασχόλησης τις εργάσιμες ημέρες από τη 
λήξη του υποχρεωτικού ωραρίου εργασίας και μέχρι την 
10η νυκτερινή ώρα. 

• 8 ώρες νυκτερινής απασχόλησης τις Κυριακές ή 
εξαιρέσιμες ημέρες, πέραν του υποχρεωτικού ωραρίου 
εργασίας. 

• 8 ώρες νυκτερινής απασχόλησης, πέραν του υποχρε¬ 
ωτικού ωραρίου εργασίας. 

ΣΤ) Για είκοσι έναν 21 Χειριστές Αεροσκαφών που 
εργάζονται στη Μονάδα Πτητικών Μέσων (Μ.Π.Μ.), νυ¬ 
κτερινά και αργίες προς συμπλήρωση του υποχρεωτικού 
ωραρίου εργασίας ή πέραν αυτού, σύμφωνα με το πρό¬ 
γραμμα εργασίας από 01/01/2018 έως και 28/02/2018, 
το οποίο συντάσσεται με ευθύνη του Προϊσταμένου της 
Μονάδας. 

Ζ) Σε περίπτωση που οι προϊστάμενοι των περιπτώ¬ 
σεων (Α), (Β), (Γ) και (ΣΤ), κρίνουν ότι από το ως άνω 
προσωπικό τους, μέρος του, το οποίο θα προσδιορίσουν, 
δεν είναι απαραίτητο να συμμετέχει σε προγράμματα 
24ώρου φυλακής, θα εκδίδουν προγράμματα εργασίας 
για το προσωπικό αυτό, τα οποία πληντου υποχρεωτικού 
ωραρίου, θα περιλαμβάνουν μέχρι: 

■ 16 ώρες απασχόλησης τις Κυριακές ή εξαιρέσιμες 
ημέρες, πέραν του υποχρεωτικού ωραρίου εργασίας. 

• 20 ώρες απασχόλησης τις εργάσιμες ημέρες από τη 
λήξη του υποχρεωτικού ωραρίου εργασίας και μέχρι την 
10η νυκτερινή ώρα. 

• 8 ώρες νυκτερινής απασχόλησης, πέραν του υποχρε¬ 
ωτικού ωραρίου εργασίας. 

■ 2 ώρες νυκτερινής απασχόλησης, τις Κυριακές ή 
εξαιρέσιμες ημέρες πέραν του υποχρεωτικού ωραρίου 
εργασίας, όπως η περίπτωση (Δ) της παρούσας. 

2. Οι υπάλληλοι της ΥΠΑ δεν μπορούν σε καμία πε¬ 
ρίπτωση να μετέχουν παράλληλα σε περισσότερα από 
ένα προγράμματα απασχόλησης που καθορίζονται στην 
παρ. 1 (περ. Α' έως και Ζ') της απόφασης αυτής. 

3. Σε περίπτωση μετακίνησης, απόσπασης ή μετάθε¬ 
σης υπαλλήλων, αυτοί θα ακολουθούν το πρόγραμμα 
πρόσθετης απασχόλησης στην Μονάδα στην οποία με¬ 
τακινούνται, αποσπώνται ή μετατίθενται με αντίστοιχη 
μείωση του αριθμού των υπηρετούντων υπαλλήλων της 
Μονάδας από την οποία μετακινούνται. Ανάλογα θα τρο¬ 
ποποιούνται οι αποφάσεις συγκρότησης συνεργείων των 
Οργανικών Μονάδων προέλευσης και υποδοχής. 

4. Τα προγράμματα εργασίας κάθε Μονάδας, θα εμ¬ 
φανίζουν τις κατά περίπτωση αναγκαίες ώρες, λαμβανο- 
μένου υπόψη και του υποχρεωτικού ωραρίου εργασίας. 
Οι Προϊστάμενοι των Οργανικών Μονάδων και ειδικά 
στην περίπτωση των Μονάδων της Κ.Υ., ΛΕΚ, ΣΠΟΑ και 
Δ5 σε συνεργασία με τους Προϊσταμένους Ομάδων 
Φυλακής, θα έχουν την ευθύνη της έκδοσης, της υλο¬ 
ποίησης και της βεβαίωσης των πραγματοποιούμενων 
ανά μήνα ωρών, οι οποίες και θα περιλαμβάνονται σε 
μηνιαίες καταστάσεις που θα διαβιβάζονται στο ΛΕΚ για 
την αποζημίωση τους. 

5. Δεν επιτρέπεται να συμμετέχουν στα προγράμματα 
πρόσθετης εργασίας οι υπάλληλοι οι οποίοι απουσιά¬ 
ζουν αδικαιολογήτως ή είναι ασθενείς, ή απεργούν κατά 
το υποχρεωτικό τους ωράριο εργασίας. 

6. Επιτρέπεται η αμοιβαία αντικατάσταση και συμπλή¬ 
ρωση μεταξύ των υπαλλήλων των φυλακών σε περί¬ 
πτωση κανονικής άδειας, υπό την προϋπόθεση ότι θα 
ενημερώνονται εγκαίρως τόσο ο φυσικός Προϊστάμενος 
Οργανικής Μονάδας όσο και ο Προϊστάμενος Ομάδας 
Φυλακής και θα συμπληρώνονται τα έντυπα αλλαγής τα 
οποία θα επισυνάπτονται στα προγράμματα πραγματο¬ 
ποίησης πρόσθετης εργασίας. 

7. Για την πιστή τήρηση όλων των ανωτέρω καθίστα¬ 
νται υπεύθυνοι τόσο οι υπάλληλοι όσο και οι Προϊστά¬ 
μενοι των Οργανικών Μονάδων, οι οποίοι υποχρεούνται 
να ενημερώνουν τους αντίστοιχους προϊσταμένους φυ¬ 
λακής για τις περιπτώσεις απουσίας, ώστε να αποκλείο¬ 
νται οι υπάλληλοι από τη συμμετοχή τους σε πρόσθετη 
εργασία. Πέραν του καταλογισμού της αντίστοιχης δα¬ 
πάνης, θα υπέχουν και πειθαρχική ευθύνη για τυχόν μη 
συμμόρφωση με τα ανωτέρω. 

8. Σημειώνεται ότι οι εν λόγω ώρες θα είναι αυστη¬ 
ρά πραγματικές και θα εξαντλούνται μόνο εφόσον το 
επιβάλλουν επείγουσες και αναπότρεπτες υπηρεσιακές 
ανάγκες λειτουργικότητας της κάθε Μονάδας. 


9. Στην παρούσα απόφαση περιλαμβάνονται οι απο- 
σπασμένοι στην ΥΠΑ μόνιμοι υπάλληλοι άλλων δημο¬ 
σίων υπηρεσιών, εντός του προσδιοριζόμενου με την 
παρούσα απόφαση συνολικού αριθμού υπαλλήλων, 
καθώς και οι αποσπασμένοι υπάλληλοι ΥΠΑ σε άλλες 
δημόσιες υπηρεσίες,( εντός της περιφέρειας της οργα¬ 
νικής μονάδας από την οποία αποσπώνται) και εφόσον 
δεν απασχολούνται υπερωριακά στις υπηρεσίες που 
αποσπώνται. 

10. Οι ώρες υπερωριακής και λοιπής απασχόλησης 
καθώς και ο αριθμός των συμμετεχόντων υπαλλήλων, 
πρέπει να είναι μέσα στα όρια των 328.000.00 Ευρώ, μη 
επιτρεπομένης οποιοσδήποτε υπέρβασης της δαπάνης 
αυτής. 

11. Από τις διατάξεις της παρούσας απόφασης προ- 
καλείται δαπάνη, ύψους 328.000.00 Ευρώ, η οποία κα¬ 
λύπτεται: 

- από τις πιστώσεις προϋπολογισμού ΥΠΑ, ειδικός 
φορέας 39/120, Οικονομικού έτους 2018 και ΚΑΕ 0511, 
0512, 0561. 

- με μεταφορά πιστώσεων στους εν λόγω κωδικούς 
αριθμούς εξόδων, από τα εισπραττόμενα ποσά των 
ΤΕΑΑ, κατόπιν σχετικής απόφασης του Υπουργού Οι¬ 
κονομίας και Οικονομικών. 

12. Προκειμένου να καταβάλλεται η αποζημίωση για 
τις αναφερόμενες στην παρούσα παρεχόμενες ώρες 
εργασίας, θα πρέπει να ελέγχονται υποχρεωτικά μέσω 
καρτών σήμανσης. Έως ότου εφαρμοσθεί το σύστημα 
καρτών σήμανσης σε όλη την Υπηρεσία, ο έλεγχος θα 
πραγματοποιείται μέσω του δελτίου παρουσιών και της 
Επιτροπής εσωτερικού Ελέγχου. 

13. Η παρούσα απόφαση ισχύει από την δημοσίευ¬ 
σή της στην Εφημερίδα της Κυβερνήσεως και μέχρι 
28/02/2018 και σε κάθε περίπτωση μέχρι την αντικατά¬ 
σταση της από αντίστοιχες αποφάσεις για το προσωπικό 
των Υπηρεσιών που θεσπίζονται από τον ν. 4427/2016, 
ήτοι της Αρχής Πολιτικής Αεροπορίας (ΑΠ.Α.) και της 
Υπηρεσίας Πολιτικής Αεροπορίας (Υ.Π.Α.), οι οποίες θα 
προκύψουν από την υλοποίηση των διατάξεών του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

